Праект “Шляхецкi баль”, прысвечаны вывучэнню і папулярызацыі культуры беларускай шляхты Сярэднявечча і XIX стагоддзя, быў пачаты віцебскім клубам культурна-гістарычнай рэканструкцыі “Паўночная вежа” ў 2007-м. Сёлетні год юбілейны — праекту 10 гадоў. Увесь гэты час ён застаецца ўнікальнай з’явай у горадзе і досыць рэдкім у краіне. Балі часта праходзяць у сценах невялікіх сядзіб. Віцябляне ўжо тройчы танцавалі ў Крычаве, два разы — у доме-музеі Міцкевіча ў Навагрудку, адкрылі для сябе невялікую сядзібу Скокі пад Брэстам.